burgasdotpro/wikipedia huggingface dataset:
Brazílske národné futsalové družstvo mužov

Brazílske národné futsalové družstvo mužov je národné družstvo, ktoré reprezentuje Brazíliu v medzinárodných futsalových súťažiach a priateľských zápasoch. Funguje pod záštitou "Confederação Brasileira de Futebol de Salão" (CBFS). Prvý medzinárodný zápas absolvovalo už v roku 1986. Vtedy na 1. oficiálnom turnaji pod hlavičkou FIFA v Maďarsku skončilo posledné. Jeho najväčšími úspechmi je 5 titulov majstra sveta FIFA či 5 titulov majstra Južnej Ameriky. V septembri 2016 mu patrilo vo svetovom rebríčku 1. miesto. 
V roku 2006 na Hrách Lusofonie dosiahlo rekordné víťazstvo, keď na tímom Východného Timoru zvíťazilo , čo je najvyššie víťazstvo vo futsalovom svete. 
Vrcholné podujatia.
Na majstrovstvách sveta získalo spolu 7 medailí, tie najcennejšie v rokoch 1989, 1992, 1996, 2008 a 2012. Na turnaji v Thajsku v roku 2012 vyhralo šampionát bez straty čo i len bodu.
Na juhoamerických majstrovstvách donieslo rovnako z každého turnaja medailu. Okrem turnajov v Paraguaji v roku 2003 a Ekvádore v roku 2015 dokázalo podujatie vždy vyhrať. V roku 2003 sa hrala finálová skupina, v ktorej družstvo podľahlo a obsadilo konečné strieborné umiestnenie. 3 zlaté medaily vybojovalo aj na Juhoamerických hrách a 1 zlato aj na Panamerických hrách v roku 2007.
Žiguli

Žiguli (rus. Жигули́ "Žiguli") môže byť:
Sax (dýka)

Sax alebo scramasax bola sečná „biela“ zbraň Frankov, no pre určité typy saxu aj všeobecne Germánov (Sasov, Vikingov, atď.). Je to krátka jednosečná dýka, maximálne dlhá, ktorá sa nosila na ľavej strane opaska, ak mal bojovník aj dlhý meč spatu na pravej. Scramasax sa našiel aj v hrobke merovejského kráľa Childericha I. v Tournai. Dýka bola určená na boj zblízka a bola rozšírená v období sťahovania národov u Germánov. Predpokladá sa, že Germáni sa ju naučili používať od nomádskych jazdcov kmeňového zväzu Hunov. Pojem scramasax spomína vo svojich análoch historik Gregor Toursky.
Sax sa vyrábal v najrôznejších vyhotoveniach, celkom jednoduchý aj bohato zdobený technikou cloisonné s drahokamami. Obvykle bol vyrobený z damascénskej ocele, špeciálnou sendvičovou technikou (zvarkový damask) ako väčšina súdobej produkcie germánskych zbraní. Dosahovala sa tým pružnosť čepelí, ktoré sa tak rýchlo nelámali.
Braňo Holiček

BcA. Braňo Holiček, vlastným menom Branislav Holíček (* 14. august 1985, Košice), je slovenský dabér, divadelný herec a režisér. Herecky a režisérsky pôsobí v pražskom súbore Ypsilonka.
Životopis.
Braňo Holiček pochádza z Košíc. Jeho rodičia sú Ľubica a Jaroslav Holičkovci. Má dvoch bratov.
Keďže mal herecký a spevácky talent, študoval na Základnej umeleckej alternatívnej škole v Košiciach. Tam tiež účinkoval v detských hrách a muzikáloch. Zúčastnil sa rôznych speváckych súťaží. Neskôr vyštudoval Pražské konzervatórium, v súčasnosti je študentom DAMU, odbor réžia alternatívneho divadla.
V roku 1997 získal hlavnú rolu v muzikáli "Oliver!", ktorý uvádzalo Východoslovenské štátne divadlo v Košiciach.
V roku 1998 mu vyšlo jeho prvé debutové CD "Kik Flip" s 11 pesničkami rôznych žánrov (k piesni „Naša trieda“ si dokonca zložil text a hudbu sám). Naspieval tiež dve pesničky na soundtracku k filmu "Fontána pre Zuzanu 3".
Hral tiež hlavnú úlohu v koprodukčnom filme "Sokoliar Tomáš".
Už počas štúdia na DAMU sa začal profesionálne venovať divadelnej réžii, v súčasnosti pôsobí ako kmeňový režisér divadla Ypsilon, ale aj v pražskej Meet Factory a iných.
V roku 2012 bol nominovaný na cenu "Český tučňák" so svojím absolentským predstavením z DAMU "Masakr v Paříži". V decembri 2012 uviedol v pražskom divadle Ypsilon satirickú politickú hru "Demo Demokracie".
V marci 2013 získal "Cenu Alfréda Radoka" ako "Talent roku". 
S manželkou Vendulou majú 3 deti – syna Huga a dvojčatá Dorotu a Žofiu (2016).
Sax

Sax môže byť:
SAX môže byť:
Ticketportal SK

Ticketportal SK s.r.o. je spoločnosť, ktorej hlavnou činnosťou je predaj vstupeniek na kultúrne, športové a spoločenské podujatia. Je členom medzinárodnej skupiny TICKETPORTAL, ktorá sa zaoberá poskytovaním rezervačného a predajného systému pre distribúciu vstupeniek. Na Slovensku Ticketportal SK prevádzkuje predajnú sieť so vstupenkami s počtom viac ako 350 predajných miest. 
História.
Spoločnosť vznikla v roku 2003 prevzatím licencie na vývoj a distribúciu predajného systému od spoločnosti Denax, a.s. V roku 2011 sa spoločnosť Ticketportal SK stala exkluzívnym predajcom vstupeniek Majstrovstiev sveta v ľadovom hokeji v roku 2011, ktoré sa konali v Bratislave a Košiciach. 
Činnosti.
Ticketportal SK okrem predaja vstupeniek v kamenných predajniach prevádzkuje aj webový portál ticketportal.sk. Na ňom je možné nájsť divadelné, festivalové, muzikálové, kultúrne alebo športové podujatia. Slúži aj ako zdroj k získaniu informácií o spoločensko-kultúrnom živote vo všetkých oblastiach Slovenska, Česka, Maďarska a Poľska. 
Ticketportal SK taktiež vyvíja a dodáva predajné softvérové systémy, ktoré používajú významné divadlá, športové stánky či kiná.
Spolupráca.
Pre rok 2012 spoločnosť Ticketportal spolupracuje s nasledovnými inštitúciami:
Agathias

Agathias alebo Agatias nazývaný Scholastikos (, ) (* okolo 536, Myrina, Malá Ázia - † 582-594, Konštantínopol, Východorímska ríša) bol byzantský spisovateľ, historik a právnik. Ako historik je autoritou na obdobie panovania cisára Justiniána a je často citovaný cirkevnými historikmi.
Zaoberal sa písaním análov súdobých udalostí v Byzantskej ríši, bojmi cisára Justiniána s Gótmi, Frankami, Vandalmi, Peržanmi a Hunmi. 
Dielo.
Agatias bol Prokopiov pokračovateľ, ktorého imitoval čo sa týka formy aj počtu atraktívnych epizód.
Péninsule d'Ungava

Péninsule d'Ungava (-po francúzsky; po anglicky Ungava Peninsula, po slovensky Ungava, Ungavský polostrov) môže byť:
Názov.
Názov doslova znamená "smerom k otvorenej vode" a je odvodený od mena skupiny Inuitov (angl. Ungava Inuits), ktorí sídlili pri ústí rieky Arnaud.
Péninsule d'Ungava vo významoch a a b.
Péninsule d'Ungava vo význame a má 200 až 600 m hrubý permafrost. Vnútrozemie je bez stromov a bez obyvateľov, na pobreží žili pôvodne Inuiti. Územie je bohaté na nerastné bohatstvo, najmä azbest, nikel, meď, urán a železné rudy. V súčasnosti sa ale toto bohatstvo neťaží najmä pre vysoké náklady ťažby. V najsevernejšej časti polostrova sa nachádza meteoritový kráter Nouveau-Québec Crater, zatopený vodou (jazero). Je 415 m hlboký a má priemer 3,4 km. Je to najväčší známy meteoritový kráter na Zemi.
Péninsule d'Ungava vo význame b je skalnatá plošina s veľkým počtom jazier a tenkými, slabo odvodňovanými pôdami. Hospodárska činnosť je sústredená pozdĺž hranice medzi Quebecom a Newfoundlandom a Labradorom. V tejto oblasti je veľa ložísk železnej rudy, ktorá sa ťaží od 50. rokov, a je tu aj najväčšie mesto oblasti - Schefferville (Na strane provincie Newfoundland a Labrador sú mestá Labrador City a Wabush).
Ungava

Ungava môže byť:
Argentínske národné futsalové družstvo mužov

Argentínske národné futsalové družstvo mužov je národné družstvo mužov, ktoré reprezentuje Argentínu v medzinárodných futsalových súťažiach a priateľských zápasoch. Funguje pod záštitou "Asociación del Fútbol Argentino" (AFA). Prvý medzinárodný zápas absolvovalo už v roku 1987. V júli 2018 mu patrilo vo svetovom rebríčku 5. miesto. 
Vrcholné podujatia.
Jeho najväčším úspechom je titul na majstrovstvách sveta FIFA v roku 2016, vo finále ktorých zvíťazilo nad . Pritom na predchádzajúcich siedmych turnajoch na žiadnu z medailí nesiahlo.
Na majstrovstvách Južnej Ameriky získalo 2 tituly. Okrem týchto víťazstiev sa dostalo na juhoamerickom šampionáte aj 4-krát do finále, v ktorom ho zakaždým porazil najúspešnejší juhoamerický tímBrazília. Z turnaja na Juhoamerických hrách si odnieslo 4 medaily, z toho 2 strieborné. Striebro získalo aj na futsalovom turnaji Panamerických hier v roku 2007.
Argentína spolu s Brazíliou a Španielskom sú jediné tímy, ktoré sa predstavili na všetkých majstrovstvách sveta FIFA.
Apokalyptickí jazdci

Apokalyptickí jazdci (iné názvy: štyria jazdci apokalypsy/štyria jazdci Apokalypsy, jazdci apokalypsy/jazdci Apokalypsy, jazdci z apokalypsy/jazdci z Apokalypsy) sú biblické postavy, štyria jazdci na koňoch, o ktorých sa zmieňuje posledná, 27. kniha Nového zákona Zjavenie svätého Jána (Zj 6:1-8). Kapitola rozpráva o zvitku v pravej ruke Božej, ktorá je zapečatená siedmimi pečaťami. Baránok Boží / Agnus Dei / lev z kmeňa Júdovho otvorí prvé štyri zo siedmich pečatí, čím prepustí štyri bytosti, jazdcov Apokalypsy.
Merovech

Merovech (lat. Merovechus alebo Meroveus, franc. Merovée) bol vojvodca Salských Frankov so sídlom v Tournai, dnešnom Hennegau v Belgicku. Etymologická analýza hovorí, že jeho meno znamená v starej franskej reči „berühmter Kämpfer“ (slávny bojovník). Merovech nebol vo vtedajšom európskom priestore známy. Historik Gregor Toursky ho spomenul vo svojich análoch ako otca Childericha I. Merovech bol zároveň prastarým otcom všetkých neskorších merovejských kráľov. Gregor Toursky napísal, že Merovech ako jeden z dôležitých z Chlodionovho rodu pochádzal zo Salských Frankov. Či je isté, že bol Merovech Chlodionovým synom, ako píše Fredegarova kronika, alebo či len vzdialený príbuzný, nie je jasné. Jediným istým dátumom v tomto následníctve je rok 463, kedy sa stal kráľom Childerich I. Neskoršie tradované neisté správy hovoria, že Merovech sa zúčastnil bitky na Katalaunských poliach v roku 451 proti Hunovi Attilovi.
Rinat Leonidovyč Achmetov

Rinat Leonidovyč Achmetov (, , ; * 21. september 1966, Doneck), je ukrajinský oligarcha tatárského pôvodu. Vlastní a riadi ukrajinský finančný a priemyslový konglomerát SCM Holdings. Je dlhoročným prezidentom futbalového klubu FK Šachtar Doneck, od roku 2007 je poslancom ukrajinského parlamentu za Stranu regiónov. Je považovaný aj za neoficiálneho vodcu tejto strany.
Je najbohatším Ukrajincom a patrí medzi 50 najbohatších ľudí na svete. V roku 2011 odhadoval časopis Forbes hodnotu jeho majetku na 16 miliárd dolárov.
Merovejské umenie

Merovejské umenie
V období vlády merovejskej dynastie sa na nimi ovládanom území stretávali vplyvy zanikajúcej rímskej antickej kultúry, nového ranokresťanského umenia a pôvodnej germánskej kultúry. Tieto tri hlavné elementy boli ešte ozvláštnené byzantskými a orientálnymi vplyvmi. 
Počas vlády Merovejovcov nastal v ich ríši rozmach zlatníctva, ktorý sa uplatnil v architektúre, monumentálnom umení a sochárstve. V zlatníctve sa prejavili dva estetické prúdy:
V 7. stor. nahradilo vsádzané drahokamy - väčšinou alamandíny - sklo. 
V architektúre sa udomácnil typ baziliky z obdobia Konštantína I. s rozsiahlymi kryptami v podzemí, s mozaikovou nástennou a dlážkovou výzdobou, mramorovým obložením a omietkami so štukatérskou výzdobou.
Už v 7. storočí vznikali v kláštoroch iluminované rukopisy s ornamentálnou výzdobou, v ktorej badať aj orientálny vplyv. Manuskripty sa vyzdobovali na obaloch technikou farebnej inkrustácie (verroterie cloisonné), ktorá sa dostala do ríše Frankov zo sásánovskej Perzie. Postupne však inkrustácie začalo nahradzovať plátovanie a tauzia.
V severofranských hroboch bojovníkov sa našli zbrane zdobené zvieracími motívmi, v burgundských ranokresťanská symbolika, v 7. storočí sa miešajú starogermánske a ranokresťanské znaky. V hroboch germánskych veľmožov sa nachádzajú slávnostné rúcha a zbrane, väčšinou spata a sax.
V roku 1653 bol objavený hrob kráľa Childerika I., zakladateľa Franskej ríše. Tento hrob bol odkrytý v Tournai, (dnešný hol. Doornik v Belgicku) v Hennegavskej provincii. V hrobe sa našli rôzne osobné predmety: pečatný prsteň s nápisom CHILDERICI REGIS, staré písomné správy a zlaté mince. Práve tieto pomohli identifikovať pochovanú osobu. Boli v ňom uložené aj zbrane, dvojsečný meč spata (dlhý ťažký dvojsečný meč z damascénskej ocele) a krátky jednosečný meč (nosil sa na pravej strane opasku) scramasax, obidva v puzdrách zdobených zlatom a alamandínmi, vrhacia sekera tzv. franciska. Tiež zlatý náramok, spona a iné šperky. Našli sa tu aj klenoty v tvare včely a cikády.
Tento významný hrob pomohol archeológom odlíšiť hroby z doby sťahovania národov od antických rímskych hrobov v provincii Galia.
Paraguajské národné futsalové družstvo mužov

Paraguajské národné futsalové družstvo mužov je národné družstvo mužov, ktoré reprezentuje Paraguaj v medzinárodných futsalových súťažiach a priateľských zápasoch. Funguje pod záštitou "Asociación Paraguaya de Fútbol" (APF). Svoj prvý medzinárodný zápas odohralo na turnaji v Brazílii v roku 1987. V júli 2018 mu patrilo vo svetovom rebríčku 11. miesto. 
Vrcholné podujatia.
Na majstrovstvách sveta FIFA sa dostal najďalej do 2. fázy, a v roku 2016 na turnaji v Kolumbii do štvrťfinále, keď v záverečnom stretnutí prehralo s . 
Okrem šampionátov FIFA sa paraguajské družstvo predstavilo aj na prvých troch majstrovstvách sveta FIFUSA (v sálovom futbale), na ktorých získalo vždy medailu, v roku 1988 dokonca zlatú.
Jeho najväčšími úspechmi sú strieborná medaila na majstrovstvách Južnej Ameriky v roku 2015 či 2 striebrá na Juhoamerických hrách v rokoch 2006 a 2018. Okrem toho sa stalo víťazom Bolivarianských hier v roku 2013 a na Panamerických hrách 2007 získalo bronz.
Škandinávska menová únia

Škandinávska menová únia (švédsky "Skandinaviska myntunionen", dánsky "Skandinaviske møntunion", nórsky "Skandinaviske myntunion") bola menová únia medzi Švédskom a Dánskom od roku 1873. Nórsko, ktoré bolo síce v personálnej únii sa Švédskom, ale zároveň malo plnú vnútornú autonómiu, sa spočiatku rozhodlo do únie nevstúpiť. V roku 1875 však svoje stanovisko zmenilo a vyrovnalo váhu vlastných mincí s mincami Dánska a Švédska a stalo sa tretím členom únie.
Nová zavedená koruna prijala systém zlatého štandardu a ako peňažná jednotka bola naviazaná na zlato v pevnom pomere:
Uruguajské národné futsalové družstvo mužov

Uruguajské národné futsalové družstvo mužov je národné družstvo mužov, ktoré reprezentuje Uruguaj v medzinárodných futsalových súťažiach a priateľských zápasoch. Funguje pod záštitou "Asociación Uruguaya de Fútbol" (AUF). Prvý medzinárodný zápas absolvovalo v roku 1991 na panamerických majstrovstvách. V apríli 2017 mu patrilo vo svetovom rebríčku 25. miesto. 
Vrcholné podujatia.
Na majstrovstvách sveta FIFA sa uruguajské družstvo kvalifikovalo 3-krát, prvýkrát v roku 1996. Najďalej sa dokázalo dostať práve pri svojom prvom štarte v roku 1996, keď sa prebojovalo do 2. fázy. Na ďalších 2 turnajoch MS skončilo už v základnej skupine.
Jeho najväčšími úspechmi sú 2 finálové umiestnenia na majstrovstvách Južnej Ameriky či strieborná medaila na Juhoamerických hrách v roku 2010. V Pohári konfederácií 2009 sa taktiež umiestnilo na striebornej priečke.
Kostarické národné futsalové družstvo mužov

Kostarické národné futsalové družstvo mužov je národné družstvo mužov, ktoré reprezentuje Kostariku v medzinárodných futsalových súťažiach a priateľských zápasoch. Funguje pod záštitou "Federación Costarricense de Fútbol" (FEDEFUTBOL). Prvý medzinárodný zápas absolvovalo v roku 1992, na druhých majstrovstvách sveta. Jeho najväčším úspechom je 3-násobné víťazstvo na majstrovstvách zóny CONCACAF. V marci 2018 mu patrilo vo svetovom futsalovom rebríčku 24. miesto. 
Vrcholné podujatia.
Na majstrovstvá sveta FIFA sa dokázalo kvalifikovať 4-krát, väčšinou skončilo už v základnej skupine. A až na MS 2012 dokázalo vyhrať svoj prvý zápas, keď v skupine vyhralo nad Paraguajom . Svoje najlepšie umiestnenie dosiahlo na turnaji v roku 2016, keď sa prebojovalo do osemfinále, v ktorom prehralo s .
Okrem troch prvenstiev zóny CONCACAF v rokoch 2000, 2012 a 2016 získalo ešte bronzovú medailu v roku 2004, keď organizovala podujatie práve Kostarika. V roku 2013 získalo družstvo na futsalovom turnaji Stredoamerických hier bronzovú medailu, keď v domácom prostredí si o boji 3. miesto hladko poradilo so . O 4 roky neskôr sa dostalo do finále turnaja, v ktorom nakoniec prehralo s .
Šrí Páda

Šrí Páda (-sinhálsky; iné názvy: sinh. Šrí Pádakanda, Samanalakanda, po tamilsky Sivanolipadam; ang. "Adam's peak", slovensky Adamov vrch) je vrch na ostrove Cejlón (Srí Lanka). Dosahuje výšku a je tak druhým najvyšším vrchom ostrova (najvyšším je Pidurutalagala s ). Na jeho vrchole sa nachádza priehlbina v tvare ľudskej stupaje, ktorá je pútnickým miestom budhistov, hinduistov aj moslimov.
Medón (syn Keisa)

Medón (, ) je v gréckej mytológii syn a nástupca argejského kráľa Keisa.
Pausanias uvádza, že nástupcom kráľa Keisa na argejskom tróne bol Medón. Od iných antických autorov však nemáme žiadne zachované záznamy o Medónovi. Podľa Theofila z Antiochie bol nástupcom Keisa Marón, ale aj o tomto mýtickom kráľovi je to jediný zachovaný záznam. V niektorých zoznamoch kráľov Argu sa preto Marón uvádza ako brat Medóna a jeho nástupca. Táto informácia je však získaná viac-menej extrapoláciou, preto sa môže použiť len orientačne.
Ansel Easton Adams

Ansel Easton Adams (* 20. február 1902, San Francisco, Kalifornia, USA – † 22. apríl 1984, Monterey) bol americký fotograf, jeden z najvýznamnejších autorov krajinnej fotografie 20. storočia. 
Svoj prvý fotoalbum vydal už v roku 1928. Bol spoluzakladateľ skupiny f/64, ktorá pracovala s veľkoformátovou fotografiou. V roku 1940 sa zúčastňoval na zriadení oddelenia fotografie v Múzeu moderného umenia v New Yorku, v ktorom neskôr aj pracoval. V roku 1966 sa stal členom Americkej akadémie vied a umení a dostal veľa ďalších ocenení.
17. októbra 2006 sa jedna z jeho fotografií ("Moonrise, Hernandez, New Mexico") predala v dražobnej sieni Sotheby’s za 609 600 amerických dolárov; o 4 roky neskôr sa jeho fotografia "Clearing Winter Storm, Yosemite National Park" vydražila za 722 500 amerických dolárov.
Dracovenator

Dracovenator (v preklade "dračí lovec") je vyhynutý rod stredne veľkého dravého dinosaura, známeho iba podľa zlomkov lebky. Žil v spodnej jure na území dnešnej Južnej Afriky. Jeho jediným druhom je "Dracovenator regenti".
Súčasné štúdie odhaľujú, že rod Dracovenator bol blízkym príbuzným so severoamerickým rodom Dilophosaurus a obe zvieratá sú zaradené do čeľade Dilophosauridae.
Odhaduje sa, že dorastal do dĺžky 5 až 6 metrov.
Madeleine Astorová

Madeleine Astorová rodená Madeleine Talmage Force (* 19. jún 1893, New York – † 27. marec 1940, Florida, bola druhá manželka a vdova po milionárovi Johnovi Jacobovi Astorovi IV a osoba, ktorá prežila potopenie lode Titanic. Bola najmladšou dcérou Williama Hurlbuta Forceho a Katherine Arvilla Talmage. Mala staršiu sestru Katherine Emmons Force.
Zoznámenie s Johnom Jacobom Astorom IV.
V septembri 1910 sa Madeleine zoznámila s milionárom Johnom Jacobom Astorom IV. Podnikateľ, vojak, vynálezca a spisovateľ patril do prestížnej rodiny Astorovcov. V tom čase bol považovaný za jedného z najbohatších mužov sveta. V septembri 1911 sa zosobášili. John Jacob sa len dva roky pred svadbou rozviedol so svojou prvou manželkou a Madeleine bola o takmer tridsať rokov mladšia. Ich manželstvo bolo často medializované; tlač sledovala každý ich pohyb. Rozhodli sa preto uniknúť pozornosti novinárov tým, že strávia svoje medové týždne v Egypte. Z New Yorku odcestovali v januári 1912 na palube lode RMS Olympic. Po plavbe po Níle prebývali v Neapole.
Na palube Titanicu.
Nakoľko Madeleine bola tehotná a svojho syna chcela porodiť v Spojených štátoch, rozhodli sa pre návrat do USA loďou RMS Titanic, ktorá bola na svojej prvej plavbe. Astorovci vyplávali z Cherbourgu večer 10. apríla. Na lodi RMS Titanic boli najbohatším párom na palube. V noci zo 14. apríla, krátko po 23:40, John hlásil svojej žene, že Titanic narazil do ľadovca. Požiadal ju, aby si obliekla záchrannú vestu, v súlade s pokynmi posádky a personálu na palube lode. 
Kapitán Edward Smith nariadil nástup žien a detí na paluby záchranných člnov. John žiadal druhého dôstojníka Charlesa Lightollera aby mohol sprevádzať svoju manželku, vzhľadom k jej tehotenstvu, no ten to odmietol.
Krátko po 2:00 sa začal Titanic potápať a záchranné člny sa od neho odpútali. Na lodi však zostalo takmer 1500 ľudí a medzi nimi aj John Jacob Astor. Madeleine a ďalší preživší boli zachránení loďou RMS Carpathia a dopravení do New Yorku. Johnovo telo našla o týždeň neskôr loď Mackay-Bennett. 
V auguste 1912 vo svojom sídle na Fifth Avenue Madeleine porodila Johna Jacoba Astora VI.
Po smrti manžela.
Dňa 22. júna 1916 si v Bar Harbor, štát Maine vzala priateľa z detstva, bankára Charlesa Williama Dicka. Charles William Dick bol viceprezidentom Manufacturers Trust Company of New York a spoluvlastník a riaditeľ Brooklyn Times. Rozviedli sa 21. júla 1933, v Rene v Nevade.
O štyri mesiace neskôr, 27. novembra 1933, si Madeleine vzala dvadsaťšesť ročného talianskeho boxera Enza Fiermonteho, s ktorým sa rozviedla o päť rokov neskôr 11. júna 1938, vo West Palm Beach na Floride. Po rozvode sa vrátila k svojmu predchádzajúcemu priezvisku „Dicková“. 
Smrť.
Madeleine Dicková zomrela dňa 27. marca 1940 v Palm Beach na Floride vo veku 46 rokov na infarkt. Bola pochovaná v Trinity Church Cemetery vo Washington Heights.
Guatemalské národné futsalové družstvo mužov

Guatemalské národné futsalové družstvo mužov je národné družstvo mužov, ktoré reprezentuje Guatemalu v medzinárodných futsalových súťažiach a priateľských zápasoch. Prvý medzinárodný zápas absolvovalo v roku 1996. Funguje pod záštitou "Federación Nacional de Fútbol de Guatemala" (FEDEFUTG). V marci 2018 mu patrilo vo svetovom futsalovom rebríčku 34. miesto. 
Vrcholné podujatia.
Na majstrovstvá sveta FIFA sa guatemalské družstvo dokázalo kvalifikovať 4-krát, zakaždým skončilo už v základnej skupine. V roku 2008 Guatemala dokonca organizovala turnaj MS, na ktorom jej hráči dokázali zvíťaziť iba nad tímom Kazachstanu. 
Jeho najväčším úspechom je víťazstvo na majstrovstvách CONCACAF-u v roku 2008. V roku 2012 na domácom turnaji získalo striebro a kvalifikovalo sa na MS. O štyri roky neskôr sa vďaka bronzovému umiestneniu opätovne kvalifikovalo na svetový šampionát. Turnajové víťazstvá si pripísalo aj futsalovom turnaji v rámci Stredoamerických hier.
Ján Ďurica (teológ)

ThDr. Ján Ďurica SJ, PhD. (* 30. júl 1943 Hriňová) je slovenský rímskokatolícky kňaz, jezuita, vysokoškolský pedagóg, biblista a bývalý vedúci Katedry pastorálnej teológie, liturgiky a kánonického práva Teologickej fakulty Trnavskej univerzity v Trnave.
Život.
Ján Ďurica sa narodil 30. júla 1943 v Hriňovej. Tam neskôr navštevoval i základnú školu a stredoškolské štúdium absolvoval vo Zvolene, zmaturoval v roku 1960. Následne bol prijatý do bratislavského kňazského seminára, kde bol po absolvovaní teologických a filozofických štúdií 5. júna 1966 vysvätený za kňaza.
Jeho prvou funkciou bolo miesto kaplána vo Vrútkach, kde pre nástup na základnú vojenskú službu pobudol len niekoľko mesiacov. Po návrate z nej v roku 1968 sa stal kaplánom v Krupine.
V roku 1971 mu bol odňatý štátny súhlas na vykonávanie kňazskej služby a bol odsúdený na 8 mesiacov väzenia. Pracoval ako kurič v Prievidzi a Martine. Po amnestii v roku 1973 obnovil svoju dušpastiersku činnosť ako správca farnosti v Necpaloch-Príbovciach, od roku 1977 pôsobil v Turanoch a od roku 1980 vo Vrútkach.
22. apríla 1978 v Novej Lehote tajne vstúpil do Spoločnosti Ježišovej a slávnostné sľuby zložil 2. februára 1988 vo Vrútkach.
Po páde totality sa v januári 1990 stal prorektorom Kňazského seminára sv. Cyrila a Metoda v Bratislave, ešte v tomže roku bol však poverený vedením farnosti Banská Bystrica-Radvaň a Neokatechumenátnej cesty a prednášaním biblických vied na Kňazskom seminári sv. Františka Xaverského. V tom čase si tiež doplnil teologické štúdiá a v roku 1992 na Pápežskej teologickej fakulte vo Varšave nadobudol licenciát teológie (ThLic.).
Z Ďuricovej činnosti v Radvani vzišiel tiež projekt Rádia Mária, ktoré bolo založené v roku 1993 a neskôr bolo premenované na Rádio Lumen.
Od roku 1997 prednášal biblistiku, zvlášť o Starom zákone, na Teologickej a Pedagogickej fakulte Trnavskej univerzity v Trnave. V roku 2007 na Teologickej fakulte tejže univerzity obdržal doktorát teológie so špecializáciou na mariológiu a titul PhD..
V rámci rehole bol činný vo formácii mladých rehoľníkov a spravoval tiež Dom Loyola v Ivanke pri Dunaji, kde sídli seniorát rehole; v rokoch 20092011 bol riaditeľom dunajskoivanského centra spirituality.
Dodnes pôsobí v bratislavskej komunite ako redaktor mesačníka "Posol" a v rádiu Mária.
Publikačná činnosť.
Ján Ďurica SJ začal svoju publikačnú činnosť už počas komunistického režimu publikáciou samizdatov, s publikáciou pokračoval i po páde režimu vydávaním rôznych publikácií a prekladov hlavne na biblistické témy.
Jeho hlavným dielom bola mnohoročná práca na príprave vydania prekladu Botekovho prekladu Svätého Písma. Okrem toho prispieval do rôznych periodík, napr. Katolícke noviny, Učiteľské noviny, Slovenský jazyk a literatúra v škole a Duchovný pastier.
Počas svojho pôsobenia vydal 7 monografií, 4 vysokoškolské učebnice, 6 učebných textov, 25 štúdií, 17 redakčných a zostavovateľských prác a 75 článkov.
Ocenenia.
V roku 2010 Trnavská univerzita udelila Ďuricovi cenu Martina Palkoviča za vynikajúce pedagogické pôsobenie.
Primátor Vrútok udelil Ďuricovi v roku 2010 cenu primátora.
V roku 2013 sa stal čestným občanom mesta Hriňová.
Ján Ďurica

Ján Ďurica môže byť:
Národné futsalové družstvo mužov USA

Americké národné futsalové družstvo mužov je národné družstvo mužov, ktoré reprezentuje Spojené štáty v medzinárodných futsalových súťažiach a priateľských zápasoch. Funguje pod záštitou "United States Soccer Federation" (USSF). Prvý medzinárodný zápas absolvovalo v roku 1984. V októbri 2016 mu patrilo vo svetovom rebríčku 46. miesto. 
Futsal je v Spojených štátoch udomácnený už od 70. rokoch pod názvom halový futbal ("indoor soccer"). V roku 1981 vzniklo prvé národné futsalové združenie"U.S. Futsal" (USFF). Aj preto bolo americké družstvo pozvané Medzinárodnou futbalovou federáciou (FIFA) na prvé MS v roku 1989, na ktorých zaznamenali úspech v podobe zisku bronzovej medaily.
Vrcholné podujatia.
Na majstrovstvá sveta FIFA sa dokázalo kvalifikovať 5-krát, v roku 1989 získalo bronzovú medailu a v roku 1992 dosiahlo svoj najlepší výsledokstriebro, keď vo finálovom stretnutí podľahlo najúspešnejšiemu tímu svetaBrazílii. V roku 2008, na svojich posledných MS, dosiahlo americké družstvo najhoršie výsledky, keď prehralo všetky 4 zápasy v skupine a skončilo v nej posledné. Na MS 2012 sa ani nekvalifikovalo, keď v kontinentálnej kvalifikácii skončilo na nepostupovom 6. mieste.
Jeho najväčším úspechom na majstrovstvách CONCACAF-u je zisk 2-násobného majstrovského titulu v rokoch 1996 a 2004. Okrem toho pridalo aj 2 bronzové umiestnenia. V roku 2016 sa však v dvojzápase s nedokázalo ani kvalifikovať na subkontinentálny turnaj.
V roku 1988 sa predstavilo na tretích majstrovstvách sveta AMF, kde skončilo v základnej skupine.
Kubánske národné futsalové družstvo mužov

Kubánske národné futsalové družstvo mužov je národné družstvo mužov, ktoré reprezentuje Kubu v medzinárodných futsalových súťažiach a priateľských zápasoch. Funguje pod záštitou "Asociación de Fútbol de Cuba" (AFC). Prvý medzinárodný zápas absolvovalo v roku 1996. Jeho najväčším úspechom je 4-násobné strieborné umiestnenie na Majstrovstvách CONCACAF-u. V septembri 2016 mu patrilo vo svetovom rebríčku 42. miesto. 
Vrcholné podujatia.
Na majstrovstvá sveta FIFA sa dokázalo kvalifikovať 5-krát, zakaždým však skončilo už v základnej skupine. V 16 stretnutiach, ktoré odohralo na MS, dokázalo zvíťaziť iba v jedinom, v súboji v outsiderom celého turnaja , nad ktorým na MS 2008 zvíťazilo . Na MS 2012 sa nekvalifikovalo, keď v kontinentálnej kvalifikácii skončilo na nepostupovom 5. mieste (postupovali 4 družstvá). 
Družstvo sa zúčastnilo všetkých piatich turnajov kontinentálnych majstrovstiev, na ktorých získalo 4 medaily, všetko strieborné. V roku 2007 sa kvalifikovalo na futsalový turnaj Panamerických hier, na ktorom obsadilo 6. miesto. Okrem toho vyhralo karibské majstrovstvá v roku 2016, ktoré organizovala práve Kuba.
Shakes &amp; Fidget (komiks)

Pre internetovú hru, pozri Shakes &amp; Fidget (počítačová hra).
Shakes &amp; Fidget je parodický komiks na hru World of Warcraft autorov Oscara Panniera a Marvina Clifforda, vychádzajúci pôvodne v nemčine. Popisuje príhody malého kúzelníka Fidgeta, ktorý nevie príliš dobre čarovať a trochu nemotorného bojovníka Shakesa. Vďaka ich hlúposti sa stretávajú, Shakesovi utiekla armáda, ktorú absolútne demotivoval keď ju viedol do bitky proti Horde. Spoločne sa vydávajú pátrať po kúzelnej hube holohlávke, ktorá svojho majiteľa obdarí veľkou mocou.
Menová reforma

Menová reforma alebo peňažná reforma je náhrada peňažných znakov v obehu (t.j. papierových peňazí a mincí) za nové na základe zákonom stanovených podmienok alebo zmena (iných) zákonných predpisov týkajúcich sa peňažnej sústavy (menovej sústavy). Obyčajne sa uskutočňuje s cieľom odstrániť následky predchádzajúcej otvorenej alebo skrytej inflácie.
Menová reforma v Česko-Slovensku

Menová reforma v Česko-Slovensku alebo Česko-slovenská menová reforma môže byť:
Lenka Gahérová

Lenka Gahérová (* 31. mája 1966) je slovenská spisovateľka z Prievidze. Matka dvoch detí.
Píše prózu zväčša o bežných životných strastiach a radostiach a taktiež prózu pre deti ("Tridé z 3.D"). Je autorkou šiestich kníh.
Pevnosť v ťahu

Pevnosť v ťahu alebo konečná pevnosť je za daných podmienok najväčšie možné napätie v materiáli pri naťahovaní, ktorému materiál ako celok odoláva bez toho, aby sa porušil. Pri cyklickom namáhaní však môže dôjsť k únave materiálu a porušeniu materiálu pri napätí nižšom, ako je statická medza pevnosti v ťahu.
Pevnosť v ťahu je opakom pevnosti v tlaku. Hodnoty týchto dvoch veličín môžu byť výrazne odlišné. Experimentálne údaje poukazujú na to, že pri horninách je pevnosť v ťahu 30x nižšia ako pevnosť v tlaku.
Hodnoty pevnosti v ťahu:
Tajmýrsky polostrov

Tajmýrsky polostrov alebo staršie Tajmýr (rus. "Таймы́р" alebo "Таймы́рский полуо́стров") je polostrov v Rusku, považovaný za najsevernejší polostrov v krajine i v Ázii. Jeho rozloha je približne 400 tis. km2. 
Nachádza sa medzi Karským morom a morom Laptevovcov. Na severe polostrova je Čeľuskinov mys, ktorý je najsevernejším bodom Ázie. Na juhu polostrova sa nachádza Severosibírska nížina a nížinaté je aj pobrežie. V centrálnej časti sa nachádza nevysoké pohorie Byrranga, ktoré na severovýchode dosahuje maximálnu výšku . Južné svahy prudko klesajú k depresii jazera Tajmýr. 
Podnebie na severe je arktické, na juhu subarktické. Polostrov obývajú Nganasania a povrch polostrova zaberá tundra. Obyvateľstvo sa živí chovom sobov a rybolovom. Centrom polostrova je sídlo mestského typu Dikson, ktoré sa nachádza pri ústí Jeniseja, v Jenisejskom zálive v Karskom mori, ako aj na rovnomennom ostrove Dikson.
Tajmýr

Tajmýr môže byť:
Egyptské národné futsalové družstvo mužov

Egyptské národné futsalové družstvo mužov je národné družstvo mužov, ktoré reprezentuje Egypt v medzinárodných futsalových súťažiach a priateľských zápasoch. Funguje pod záštitou "Egyptian Football Association" (EFA). Prvý medzinárodný zápas absolvovalo v roku 1996. V septembri 2016 mu patrilo vo svetovom rebríčku 19. miesto. 
Vrcholné podujatia.
Na majstrovstvá sveta FIFA sa dokázalo kvalifikovať 6-krát (najčastejší africký účastník MS) a v roku 2000 sa mu podarilo postúpiť do 2. fázy turnaja. Na MS 2012 sa družstvo kvalifikovalo z kontinentálnej kvalifikácie a skončilo na nich v osemfinále, keď v ňom podľahlo neskoršiemu bronzovému medailistovi z Talianska. O štyri roky vyrovnalo svoje najlepšie umiestnenie na MS, keď sa prebojovalo do štvrťfinále turnaja, v ktorom prehralo s .
Jeho najväčším úspechom je 3-násobné víťazstvo na majstrovstvách Afriky, ku ktorému pridalo aj dve strieborné umiestnenia. To posledné na turnaji v Južnej Afrike v roku 2016, keď prehralo až vo finále s .
Okrem toho sa zúčastnilo aj arabských majstrovstiev, na ktorých získalo 2 prvenstvá. Pripojilo k nim aj 2 strieborné umiestnenia, keď v oboch prípadoch ho prekonalo družstvo Líbye.
Pax Romana

Pax Romana (-lat.; doslova: „rímsky mier“) bol stav relatívneho pokoja v oblasti Stredozemného mora od obdobia panovania cisára Augusta (27 pred Kr. – 14) do obdobia vlády cisára Marka Aurelia (161 – 180). Ríša ochraňovala a vládla jednotlivým provinciám, pričom dovoľovala každej vytvoriť si a spravovať svoje vlastné zákony za podmienok, že bude Rímu platiť dane a dovolí rímsku vojenskú kontrolu svojej provincie. Základy tejto zhody, ktorá sa týkala aj severnej Afriky a Perzie, položil cisár Augustus.
Líbyjské národné futsalové družstvo mužov

Líbyjské národné futsalové družstvo mužov je národné družstvo mužov, ktoré reprezentuje Líbyu v medzinárodných futsalových súťažiach a priateľských zápasoch. Funguje pod záštitou "Libyan Football Federation" (LFF). Prvý medzinárodný zápas absolvovalo už v roku 1974. V septembri 2016 mu patrilo vo svetovom rebríčku 27. miesto. V roku 2005 sa stalo líbyjské futsalové družstvo tímom roka.
Vrcholné podujatia.
Na majstrovstvá sveta FIFA sa dokázalo kvalifikovať 2-krát, zakaždým však skončilo v základnej skupine. Na MS 2008 získalo jediný bod za remízu v základnej skupine D s tímom Uruguaja. Na MS 2012 sa družstvo kvalifikovalo z kontinentálnej kvalifikácie a v základnej skupine C skončilo po troch prehrách na poslednom mieste.
Jeho najväčším úspechom je víťazstvo na majstrovstvách Afriky v roku 2008, ku ktorému pridal aj jedno bronzové umiestnenie. 
Družstvo sa zúčastnilo aj arabských majstrovstiev, na ktorých získalo 2 prvenstvá a 1 bronzové umiestnenie. Na severoafrickom pohári získalo 3 prvenstvá, keď vyhralo vo všetkých svojich zápasoch.
Pomocný biskup

Pomocný biskup (iné názvy: auxiliárny biskup, auxiliár, auxiliarius) je rímskokatolícky biskup, ktorý je pridelený k diecéze ako pomocník diecézneho biskupa. 
Pomocný biskup je menovaný hlavne vtedy, ak je diecéza príliš veľká na to, aby všetky povinnosti zvládal jediný biskup, alebo keď biskup potrebuje výpomoc z iného dôvodu – napríklad preto, že mu z postavenia biskupa vyplývajú ďalšie spoločenské a štátnické povinnosti, alebo že zdravotné dôvody čiastočne bránia výkonu jeho funkcie.
Činnosť pomocného biskupa je často vymedzená pre určitú časť diecézy, alebo pre určité činnosti. Pomocný biskup nemá vo všeobecnosti právo nástupníctva. V prípade, že nie sú žiadne osoby s takýmto právom, sú pomocní biskupi zvažovaní Svätou stolicou ako zvlášť vhodní kandidáti.
Zvláštnym druhom pomocného biskupa je biskup koadjútor (biskup spolusprávca), ktorý má automatické právo nástupníctva po diecéznom biskupovi (stáva sa diecéznym biskupom automaticky po jeho odstúpení, resp. smrti).
Každý pomocný biskup je zároveň menovaný za titulárneho biskupa.
Charles Francis Adams

Charles Francis Adams (* 18. august 1807, Boston, Massachusetts, USA – † 21. november 1886, Boston) bol americký diplomat, syn 6. prezidenta Spojených štátov Johna Quincyho Adamsa a Luisy Johnsonovej. Počas americkej občianskej vojny pôsobil ako veľvyslanec Spojených štátov v Spojenom kráľovstve Veľkej Británie a Írska, pričom sa výrazne zaslúžil o udržanie jej neutrality.
Tajmyr

Tajmyr môže byť:
Austrálske národné futsalové družstvo mužov

Austrálske národné futsalové družstvo mužov je národné družstvo mužov, ktoré reprezentuje Austráliu v medzinárodných futsalových súťažiach a priateľských zápasoch. Funguje pod záštitou "Football Federation Australia" (FFA). Prvý medzinárodný zápas absolvovalo už v roku 1989, na majstrovstvách sveta. V marci 2018 mu patrilo vo svetovom futsalovom rebríčku 24. miesto. 
Vrcholné podujatia.
Na majstrovstvá sveta FIFA sa dokázalo kvalifikovať 7-krát, zakaždým však skončilo už v základnej skupine. Na MS 2012 vyhralo družstvo v základnej skupine D jediné stretnutie, nad nováčikom z Mexika, a skončilo v nej na 3. mieste, ktoré kvôli nepriaznivému skóre austrálskeho družstva nezaručovalo jeho postup do osemfinále turnaja.
Jeho najväčším úspechom je 4-násobné víťazstvo na majstrovstvách Oceánie, ktoré dosiahol pri 4 účastiach, keď bol Austrálska futbalová federácia členom Oceánskej futbalovej konfederácie. Od roku 2006 prešla národná federácia pod Ázijskú futbalovú konfederáciu, a austrálske družstvo začalo štartovať na majstrovstvách Ázie, na ktorých v roku 2012 získalo svoje najlepšie umiestnenie v podobe 4. miesta. V roku 2013 sa opäť stalo majstrom Oceánie, keď vyhralo všetky stretnutia.
Družstvo sa v roku 2007 prvýkrát zúčastnilo majstrovstiev Juhovýchodnej Ázie, na ktorom získalo striebornú medailu. Tú zopakovalo ešte trikrát.
Annuario Pontificio

Annuario Pontificio (AnPont, AnnPont) je oficiálna pápežská ročenka, ktorú v talianskom jazyku vydáva Svätá stolica. Vychádza ročne, od roku 1860; v období 18721911 vychádzala pod menom "La gerarchia cattolica" resp. "La gerarchia cattolica e la famiglia pontificia".
Obsah.
V "Annuario" sa okrem iného uvádza:
Na základe uvedených údajov je možné vyvodzovať formálne a štrukturálne zmeny (nové diecézy a pod.) v Katolíckej cirkvi.
Kniha v typickej červenej plátennej väzba máva okolo 1000 strán a dá sa zakúpiť vo vatikánskom knihkupectve.
Národné futsalové družstvo mužov Šalamúnových ostrovov

Národné futsalové družstvo mužov Šalamúnových ostrovov je národné družstvo mužov, ktoré reprezentuje Šalamúnove ostrovy v medzinárodných futsalových súťažiach a priateľských zápasoch. Funguje pod záštitou "Solomon Islands Football Federation" (SIFF). Prvý medzinárodný zápas absolvovalo v roku 2004. V septembri 2016 mu patrilo vo svetovom rebríčku 47. miesto. 
Vrcholné podujatia.
Na majstrovstvá sveta FIFA sa dokázalo kvalifikovať 3-krát, zakaždým však skončilo už v základnej skupine. Na svojich prvých MS vytvorilo družstvo rekord futsalových MS, keď v zápase s Ruskom vysoko prehralo výsledkom . Na MS 2012 vyhralo družstvo svoj vôbec prvý zápas na MS, keď v poslednom zápase skupiny proti tímu Guatemaly zvíťazilo , no napriek tomu skončilo v skupine posledné. O štyri roky neskôr zopakovalo posledné miesto vo svojej základnej skupine, keď prehralo všetky zápasy.
Jeho najväčším úspechom je 5-násobné víťazstvo na majstrovstvách Oceánie, ktoré dosiahlo pri 7 účastiach. Po prestúpení Austrálskej futbalovej federácie z OFC do AFC (v roku 2006) sa stalo v rokoch 2008 až 2011 jediným oceánskym víťazom. Na kontinentálnych majstrovstvách v roku 2013 sa nedokázalo prebojovať do semifinále, keď v základnej skupine prehralo s i domácim a skončilo celkovo na 5. mieste.
Družstvo Šalamúnových ostrov drží svetový rekord v najrýchlejšie strelenom góle v oficiálnom futsalovom zápase, v ktorom dali Šalamúnove ostrovy gól v 3. sekunde zápasu proti tímu Novej Kaledónie.
Zoznam chemických článkov/Ľ

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ľa.
Ľad
ľu.
Ľubica Adamčíková
Saklıkent (kaňon)

Saklıkent (dosl. „skryté mesto“) je kaňon pri meste Tlos v provincii Muğla v Turecku. Kaňon Saklıkent je druhý najväčší kaňon v Európe a najdlhší aj najhlbší v Turecku. Celková dĺžka je 18 km, z toho 4 km sú sprístupnené turistom.
Saklıkent

Saklıkent alebo Saklı Kent (dosl. „skryté mesto“) môže byť:
Ulica Alexandra Rudnaya

Alexandra Rudnaya je ulica v Žiline. Prechádza severo-južným smerom cez sídlisko Hliny. Začína na Centrálnej a končí na Nešporovej ulici.
Elliðaárlón

Elliðaárlón je vodná nádrž v Reykjavíku na území Islandu. Nachádza sa na rieke Elliðaár, približne v strede toku. Využíva sa na regulovanie výšky hladiny rieky.
Iránske národné futsalové družstvo mužov

Iránske národné futsalové družstvo mužov je národné družstvo mužov, ktoré reprezentuje Irán v medzinárodných futsalových súťažiach a priateľských zápasoch. Funguje pod záštitou "Football Federation Islamic Republic of Iran" (IRN). Prvý medzinárodný zápas absolvovalo v roku 1992. Vo februári 2018 mu patrilo vo svetovom rebríčku 6. miesto. 
Vrcholné podujatia.
Jeho najväčším úspechom je 12-násobné víťazstvo na majstrovstvách Ázie, ktoré dosiahol pri 15 účastiach. Jeho séria 7 víťazstiev v rade v rokoch 1999 až 2005 z neho urobila najúspešnejšie ázijské futsalové družstvo. Na posledných kontinentálnych majstrovstvách vďaka semifinálovej prehre s organizátorom turnajaThajskom skončil až na 3. priečke. V rokoch 2001 a 2003 Irán organizoval kontinentálne majstrovstvá. Až do roku 2004 na nich neprehral ani jedno stretnutie. Okrem prehry na šampionáte 2005, kde ale tiež získal titul, prehral už iba 2 semifinálové stretnutia na šampionátoch 2006 a 2012 a skončil v nich zhodne na bronzovej priečke.
Na majstrovstvá sveta FIFA sa dokázalo kvalifikovať 7-krát, a prvý úspech zaznamenal hneď na svojich prvých MS, keď sa dostal do semifinále turnaja a nakoniec skončil na 4. mieste. Na MS 2012 postúpilo družstvo do osemfinále turnaja, v ktorom ho prekvapujúco porazil nováčik z Kolumbie. V roku 2016 na turnaji v Kolumbii dosiahlo svoj najväčší úspech, keď v zápase o 3. miesto zvíťazilo nad a získalo prvú medailu pre niektorý z ázijských družstiev. Vo vylučovacích zápasoch vyradilo i .
Družstvo sa v roku 2007 a 2012 zúčastnilo majstrovstiev Západnej Ázie, na ktorých dvakrát zvíťazilo. V roku 2009 zvíťazil aj v Pohári konfederácií, ktorý sa konal v Líbyi. 5 víťazstiev si pripísal aj na Ázijských halových hrách, keď 28 zápasoch neprehral ani raz, jedinú remízu si pripísal vo finálovom súboji halového ázijského turnaja v roku 2009 s tímom Thajska.
Johnny Got His Gun (film)

Johnny Got His Gun (1971) je protivojnový film nakrútený podľa rovnomenného románu Johnny Got His Gun, ktorého scenár napísal a film režíroval Dalton Trumbo. V hlavných úlohách Timothy Bottoms, Jason Robards, Donald Sutherland a Diane Varsi. Film vyšiel na DVD nosičoch v USA 28. apríla 2009 so špeciálnymi bonusmi.
Dej.
Joe Bonham (Bottoms), mladý americký vojak zranený delostreleckým granátom v Prvej svetovej vojne, je hospitalizovaný v nemocnici. Je po štvornásobnej amputácii, avšak prišiel aj o oči, uši, ústa a nos. Je pri vedomí a je schopný uvažovať, no je väzňom vo vlastnom tele. Realita sa mu prelína s fantáziou a Joe spomína na svoju rodinu a priateľku (Kathy Fields). Vytvorí si určitý druh puta s mladou nemocničnou ošetrovateľkou, ktorá intenzívne vníma jeho nepríjemnú situáciu.
Vo filme sa Joe snaží povedať lekárom pomocou Morzeovky, aby ho armáda uložila do sklenenej rakvy a demonštrovala ním hrôzy vojny v zvrátenej šou, alebo aby ho zabila. Nakoniec si však uvedomí, že armáda mu nesplní žiadne prianie, naopak si želá, aby zostal v stave žijúcej mŕtvoly.
Vyvrcholením filmu je scéna, kedy sa ošetrovateľka pokúša o Joeovu eutanáziu stlačením dýchacej trubice, ale jej nadriadený ju zastaví predtým, než Joe podľahne. Toto sa však nestane v románe. Film končí Joeovým slabým skandovaním „Pomôžte mi (Help me)“.
Obsadenie.
Timothy Bottoms ... Joe Bonham&lt;br&gt;
Kathy Fields ... Kareen&lt;br&gt;
Marsha Hunt ... Joe's Mother&lt;br&gt;
Jason Robards ... Joe's Father&lt;br&gt;
Donald Sutherland ... Christ&lt;br&gt;
Charles McGraw ... Mike Burkeman&lt;br&gt;
Sandy Brown Wyeth ... Lucky&lt;br&gt;
Don 'Red' Barry ... Jody Simmons&lt;br&gt;
O filme.
Film je veľmi dobre známy svojím farebným rozlišovaním medzi Joevou fantáziou a realitou, kde čiernobiele scény patria do reality nemocnice a farebné zábery sú použité pri jeho snoch a spomienkach. Scény, v ktorých Joe sníva (sny sú spôsobené podávanými liekmi), napríklad rozhovor so svojím mŕtvym otcom, alebo Ježišom sú natočené farebne, ale veľmi jemne. Joeove spomienky sú vyvedené v jasnejších a živších farbách, napríklad rybačka, alebo posledná noc s Kareen. Vo filme nikdy nie je ukázaná Joeova tvár a jeho chýbajúce končatiny sú prikryté nemocničnými plachtami.
Ocenenie.
Film bol uvedený v roku 1971 aj na Medzinárodnom filmovom festivale v Cannes, kde vyhral Grand Prix Spécial du Jury a cenu FIPRESCI.
Popkultúra.
V roku 1988 natočila americká thrashmetalová skupina Metallica svoj prvý videoklip k skladbe "One", v ktorom sú použité scény z filmu. Videoklip sa začal premietať na hudobnej stanici MTV v januári 1989.
DJ Shadow použil hovorené slovo z filmu v prvej polovici skladby "What Does Your Soul Look Like?".
Japonské národné futsalové družstvo mužov

Japonské národné futsalové družstvo mužov je národné družstvo mužov, ktoré reprezentuje Japonsko v medzinárodných futsalových súťažiach a priateľských zápasoch. Funguje pod záštitou "Japan Football Association" (JFA). Prvý medzinárodný zápas absolvovalo v roku 1989, na Majstrovstvách sveta 1989. Vo februári 2018 mu patrilo vo svetovom rebríčku 14. miesto. 
Vrcholné podujatia.
Jeho najväčším úspechom je 3-násobné víťazstvo na Majstrovstvách Ázie, ku ktorým pridalo 6 finálových umiestnení. Na kontinentálnych majstrovstvách v Spojených arabských emirátoch neprehralo ani jedno stretnutie, vo finále zdolalo domáce Thajsko a vyhralo ázijský šampionát po druhýkrát. Zopakovalo tak úspech z roku 2006, keď v uzbeckom Taškente nenašlo premožiteľa. Na oboch šampionátoch sa nestretlo s najúspešnejším ázijským tímomIránom. V roku 2007 organizovalo Japonsko finálový turnaj a domáce družstvo na ňom skončilo druhé, práve za Iránom. Tretie víťazstvo dosiahlo v roku 2014, keď na turnaji konanom vo Vietname zvíťazilo vo finálovom stretnutí nad Iránom.
Na majstrovstvá sveta FIFA sa dokázalo kvalifikovať 4-krát, na troch však skončilo už v základnej skupine turnaja. Na MS 2012 postúpilo družstvo do osemfinále turnaja, v základnej skupine remizovalo s Portugalskom a vyhralo nad Líbyou, v ktorom ho zdolala Ukrajina.
Družstvo sa 4-krát predstavilo na Ázijských halových hrách, pričom na prvých dvoch turnajoch zakaždým vypadlo vo štvrťfinále. V roku 2013 vyhralo svoju základnú skupinu, prešlo štvrťfinále cez družstvo a prebojovalo sa do semifinále, kde zdolalo . Vo finále ale už nestačilo na Irán a skončilo tak na striebornom mieste.
Inachos (mytológia)

Inachos alebo Ínachos (, ) je v gréckej mytológii boh rovnomennej rieky, syn Titana Ókeana a jeho manželky Téthye, prvý kráľ Argu.
Po potope sveta, ktorú najvyšší boh Zeus zoslal na ľudstvo sa Deukalión so svojou ženou Pyrrhou stali zakladateľmi nového ľudského rodu. Potopu prežili aj ľudia, ktorí sa ukryli vo vysokých horách. Prvým kráľom Argu sa stal riečny boh Inachos, hneď potom, ako po potope vykopal v Argu kanály a odviedol všetky stojaté vody do mora, aby sa tam mohli usadiť ľudia. Podľa argejskej tradície to bolo približne v roku 2000 pred Kr. 
So svojou manželkou Ókeanovnou Laodikou mal Inachos následne syna Forónea, ktorý pomohol ľuďom usadiť sa v spoločných osadách a podľa argejských povestí dal on prvý ľuďom oheň a nie Titan Prometeus ako to uvádzajú iné grécke mýty, bol aj prvý, ktorý naučil ľud rozličným remeslám. 
Podľa niektorých neskorších antických autorov bol Inachos ženatý so svojou sestrou Meliou alebo Argeiou a ich deťmi boli synovia Aigialeus a Foróneus a dcéra Ió.
John Coolidge Adams

John Coolidge Adams (* 15. február 1947, Worcester, Massachusetts, USA) je americký hudobný skladateľ.
Životopis.
Študoval na Harvardovej univerzite. 10 rokov bol učiteľom na konzervatóriu v San Franciscu. Je autorom skladieb pre orchester (napr. "Harmonium") ale i známej opery "Nixon in China". Jeho tvorba je spätá s konceptom minimalistickej hudby. V posledných rokoch sa viac realizuje ako dirigent.
Thajské národné futsalové družstvo mužov

Thajské národné futsalové družstvo mužov je národné družstvo mužov, ktoré reprezentuje Thajsko v medzinárodných futsalových súťažiach a priateľských zápasoch. Funguje pod záštitou "Football Association of Thailand" (FAT). Prvý medzinárodný zápas absolvovalo už v roku 1992. Vo februári 2018 mu patrilo vo svetovom futsalovom rebríčku 15. miesto. 
Vrcholné podujatia.
Na majstrovstvá sveta FIFA sa dokázalo kvalifikovať 5-krát, na troch však skončilo už v základnej skupine turnaja. Na MS 2012 postúpilo družstvo do osemfinále turnaja, v základnej skupine porazilo iba Kostariku, v ktorom ho zdolal neskorší finalistaŠpanielsko výsledkom . Osemfinálovú účasť zopakovalo aj o 4 roky neskôr na turnaji v Kolumbii, keď v záverečnom stretnutí prehralo s .
Jeho najväčším úspechom je 2-násobné strieborné umiestnenie na majstrovstvách Ázie, ku ktorým pridalo 5 bronzových medailí. Na kontinentálnych majstrovstvách v Spojených arabských emirátoch prekvapujúco porazilo v semifinále najúspešnejší ázijský tímIrán, a jediný zápas prehralo až vo finále z Japonskom. Zopakovalo tak úspech z roku 2008, keď na domácom šampionáte podľahlo jedine až vo finále s Iránom. Okrem roka turnaja v roku 2008 organizovalo Thajsko aj kontinentálny šampionát v roku 2000, na ktorom skončilo thajské družstvo bronzové.
Medzi ďalšie úspechy patrí 13 titulov Juhovýchodnej Ázie a 4 víťazstvá na Hrách Juhovýchodnej Ázie. Družstvo sa 5-krát predstavilo aj na Ázijských halových hrách (v roku 2005 ich organizoval thajský Bangkok) a 3-krát skončilo na striebornej priečke. Na turnaji v roku 2013, po semifinálovej prehre s a víťazstve nad , skončilo na bronzovom mieste.